1.2.2014 m. Komisijos viešajame registre buvo šių serijų dokumentai: COM, SEC, C, JOIN, SWD, OJ ir PV. 2014 m. Komisija neparengė ir negavo jokių slapto pobūdžio dokumentų, kurie priklausytų kuriai nors iš nurodytų dokumentų kategorijų.

Naujoji Komisija taip pat nusprendė, kad Komisijos nariai, kabinetų nariai ir generaliniai direktoriai turėtų rengti susitikimus tik su Skaidrumo registre registruotais interesų grupių atstovais; šiame registre pateikiami duomenys apie asmenis, kurie siekia daryti įtaką ES institucijoms formuojant politiką, kokiais klausimais jie domisi ir kokių žmogiškųjų bei finansinių išteklių jie turi. Be to, Komisija paskelbė ketinanti pateikti pasiūlymą dėl privalomo tarpinstitucinio Europos Parlamento, Europos Komisijos ir Tarybos skaidrumo registro.

4.6.Apskritai sprendimų, kuriuose atsisakymas grindžiamas išimtimi, susijusia su Komisijos sprendimų priėmimo proceso apsauga, dalis sumažėjo nuo 16,1 % 2013 m. iki 14,5 % 2014 m. Nors atvejų, susijusių su vidaus reikmėms skirtų nuomonių apsauga, kai sprendimas jau priimtas, sumažėjo (nuo 5,5 % 2013 m. iki 3,2 % 2014 m.), to negalima pasakyti apie atvejus, kai sprendimų priėmimo procesas tebevyksta (11,4 % 2014 m., palyginti su 10,6 % 2013 m.). Palyginti su ankstesniais metais, atvejų, kai remtasi teismo proceso ir teisinės pagalbos apsauga, padažnėjo (10,3 % 2014 m., palyginti su 6,9 % 2013 m.), o atvejų, kai buvo taikoma išimtis, susijusi su finansinės, pinigų ar ekonominės politikos apsauga, sumažėjo nuo 7,4 % 2013 m. iki 4,6 % 2014 m.

3.5.Geografinis pirminių paraiškų pasiskirstymas taip pat yra panašus į ankstesnių metų. Ir vėl didžiausia dalis paraiškų gauta iš Belgijos (29,3 %). Be Belgijos ir Vokietijos (11,9 %), nė viena valstybė narė neviršijo ribos, kuri sudaro 10 % paraiškų skaičiaus. Po šių dviejų šalių eina Italija, Prancūzija, Jungtinė Karalystė ir Ispanija. (Žr. priedo 9 lentelę.)

3.4.Akademinio pasaulio atstovai dar kartą įrodė esantys aktyviausi pareiškėjai pirminės paraiškos etape – jie pateikė 19,8 % visų pirminių paraiškų (palyginti su 22,1 % 2013 m.). Kitaip nei 2013 m., antroje vietoje buvo teisininkų kontoros, pateikusios 18,3 % visų paraiškų, ir tik po to ėjo pilietinė visuomenė (interesų grupių atstovai, NVO), pateikusi 16 % visų paraiškų (palyginti su atitinkamai 14,5 % ir 16,6 % 2013 m.). Smarkiai – nuo 8,8 % 2013 m. iki 12,8 % 2014 m. – padidėjo kitų Europos institucijų paraiškų skaičius. Pareiškėjai nenurodė savo socialinės ir profesinės kategorijos 18,8 % paraiškų; kaip ir ankstesniais metais, šis skaičius gerokai sumažėjo (palyginti su 25,3 % 2013 m.). (Žr. priedo 8 lentelę.)

MasterCard, Inc., MasterCard International, Inc. ir MasterCard Europe prieš Europos Komisiją, T516/11 ( http://curia.europa.eu/juris/document/document.jsf?docid=158833&mode=req&pageIndex=1&dir=&occ=first&part=1&text=&doclang=LT&cid=365325 ),

Philip Morris prieš Komisiją, T796/14 ( http://curia.europa.eu/juris/document/document.jsf?text=&docid=162349&pageIndex=0&doclang=LT&mode=req&dir=&occ=first&part=1&cid=366652 ),

Philip Morris prieš Komisiją, T800/14 ( http://curia.europa.eu/juris/document/document.jsf?text=&docid=162360&pageIndex=0&doclang=LT&mode=req&dir=&occ=first&part=1&cid=366717 ).

6.7.Palyginti su 2013 m., kai Teisingumo Teisme pareikšti penki apeliaciniai skundai, pareikštas tik vienas naujas apeliacinis skundas dėl Bendrojo Teismo sprendimo:

Švedija prieš Komisiją, C562/14 P ( http://curia.europa.eu/juris/document/document.jsf?text=&docid=161659&pageIndex=0&doclang=LT&mode=req&dir=&occ=first&part=1&cid=366774 ).

7.Išvados

Naujoji J.-C. Junckerio vadovaujama Komisija įsipareigojo didinti skaidrumą. Šis įsipareigojimas įgyvendinamas skelbiant informaciją apie tai, su kuo jos politiniai vadovai ir vyresnieji pareigūnai rengia susitikimus, suteikiant daugiau galimybių susipažinti su dokumentais, susijusiais su derybomis su Jungtinėmis Valstijomis dėl transatlantinės prekybos ir investicijų partnerystės (TPIP), persvarstant Skaidrumo registrą ir priimant Geresnio reglamentavimo darbotvarkę.

Kalbant apie teisę susipažinti su dokumentais, naujoji Komisija skelbia išsamią informaciją ir dokumentus, susijusius su jos teisėkūros veikla bei su teisėkūra nesusijusia veikla. Be to, teisė pateikus paraišką susipažinti su dokumentais, išskyrus tam tikras ribotas išimtis, nustatyta Sutartyse ir yra svarbi priemonė, kurią pasitelkdama Komisija įgyvendina savo įsipareigojimą užtikrinti skaidrumą. Komisijos tikslas – per trumpiausią laiką ir efektyviausiai naudojant išteklius atsakyti į tokias paraiškas.

Nors pirminės paraiškos etape pateiktų paraiškų leisti susipažinti su dokumentais šiek tiek sumažėjo (nuo 6 525 2013 m. iki 6 227 2014 m.), kartotinių paraiškų ir toliau daugėjo septynerius metus iš eilės: jų gerokai padaugėjo – nuo 236 2013 m. iki 300 2014 m., ir šis skaičius sudaro 27 %. Tai rodo, kad piliečiai aktyviau naudojasi savo teise apskųsti Komisijos priimtą pirminį sprendimą.

Komisija tebėra ta institucija, kuri nagrinėja daugiausia tiek pirminių, tiek kartotinių paraiškų pagal Reglamentą (EB) Nr. 1049/2001. Ji nagrinėja maždaug dvigubai daugiau paraiškų nei Taryba ir Europos Parlamentas kartu.

Paraiškų leisti susipažinti su dokumentais ir didelė atskleistų dokumentų dalis rodo, jog Europos piliečiai aktyviai naudojasi teise susipažinti su dokumentais; taigi, nepaisant didelio kiekio dokumentų, kurie jau prieinami Komisijos interneto svetainėje, suteikta galimybė susipažinti su daugybe dokumentų.